paragraph_text: Točan izgovor tog slova nije poznat, a u različitim slavenskim jezicima, kao i u hrvatskim govorima je (najčešće u srednjem vijeku) prešao u druge glasove, najčešće /je/, /i/, /ie/, /e/, ali ponekad i /a/. Ta pojava se naziva "odraz jata". Po tome se slavenski jezici mogu podijeliti na različite skupine, kao i hrvatski govori. Sam naziv jat odražava promjenu tog glasa u /a/.